**Ejsing-bonden bor på fædrenes grave**

Artikel i Skive Folkeblad 19-12 1999. Af ERIK HOVE med billeder af Casper Jacobsen.

Artiklen fortæller om Holstebro Museums udgravning af en overpløjet gravhøj på Vester Egebjergvej tæt ved Ejsing.

Udgravningen blev foretaget af Ann Bodilsen og Steen Bo for Holstebro Museum sidst på efteråret 1999. Gravhøjen var ifølge Nationalmuseet udgravet i 1903 men ved udgravningen viste det sig, at gravhøjen bortset fra overpløjningen var urørt. Udgravningen i 1903 må så være 'gået ud over' en anden gravhøj, hvilken vides ikke i øjeblikket.

Nederst i højen fandt man et gravkammer af træstolper; som er omkring 4500 år gammelt. Der var spor efter flere begravelser i samme gravkammer.

Af andre fund kan nævnes en flot flintdolk, 8 pilespidser og to stridsøkser.